[{"text_idx": "#000000", "text": "undijgdfjgdfjigdfCryfhau ein ymrwymiad i gynaliadwyedd yn ystod y pandemig"}, {"text_idx": "#000001", "text": "Mae Gorilla, prif gwmni o\u0302l-gynhyrchu Cymru, wedi cryfhau ei ymrwymiad i gynaliadwyedd drwy ddod yn aelod cyswllt o raglen albert BAFTA yn ddiweddar."}, {"text_idx": "#000002", "text": "Nod rhaglen albert BAFTA, a sefydlwyd yn 2011, yw dod a\u0302\u2019r diwydiannau sgrin ynghyd i fynd i\u2019r afael a\u0302\u2019r effaith amgylcheddol, ac i ysbrydoli ffyrdd cynaliadwy o fyw."}, {"text_idx": "#000003", "text": "Yn yr un modd a\u0302 nifer o sectorau, mae gan y diwydiannau creadigol o\u0302l troed carbon mawr, ac nid yw hyn wedi newid yn ystod y pandemig. Mae creu cynnwys cyfryngau yn aml yn gofyn am adnoddau helaeth \u2013 hyd yn oed ar gyfer y pethau symlaf fel teithio, bwyta, a defnyddio mwy nag un adeilad."}, {"text_idx": "#000004", "text": "Targed Gorilla yw defnyddio 100% o ynni adnewyddadwy yn ei holl leoliadau. Rydym eisoes wedi llwyddo i gyrraedd y targed hwn yn ein gyfleuster ar Heol Eglwys Fair. Mae Gorilla wedi ennill ardystiad ISO 14001 hefyd ond fel y gwyddai Rich Moss, y Rheolwr Gyfarwyddwr, megis dechrau yw hyn:"}, {"text_idx": "#000005", "text": "\u201cMae\u2019n ymddangos bod materion amgylcheddol wedi cael eu hanghofio i raddau yn ystod y pandemig, felly mae\u2019n bwysig ein bod ni\u2019n parhau i wneud ein gorau i leihau ein ho\u0302l troed fel unigolion ac fel diwydiant.\u201d"}, {"text_idx": "#000006", "text": "Mae Gorilla hefyd yn creu ffyrdd newydd o weithio a fydd yn cael effaith gadarnhaol ar o\u0302l troed carbon y diwydiant. Gyda chymorth gan raglen Clwstwr De Cymru ac Ymchwil ac Arloesi yn y DU, rydyn ni wedi newydd ddatgelu pecyn adnoddau golygu o bell newydd, sy\u2019n caniata\u0301u\u2019r ti\u0302m i weithio lle bynnag maen nhw."}, {"text_idx": "#000007", "text": "undijgdfjgdfjigdfCadw\u2019n ddiogel yn ystod cyfnod Coronafeirws (COVID-19)"}, {"text_idx": "#000008", "text": "Rydym wedi asesu\u2019r risg o COVID-19 yn Gorilla trwy gymhwyso canllawiau\u2019r llywodraeth, a thrwy gyfrannu at a dilyn canllawiau UK Screen, \u201cSafe Working in Post Production and VFX\u201d ar draws ein busnes, i reoli risgiau diogelwch ac iechyd."}, {"text_idx": "#000010", "text": "Sut rydyn ni\u2019n cadw pobl yn ddiogel"}, {"text_idx": "#000014", "text": "galw\u2019r gwasanaethau brys, yn ogystal a\u0302 chyngor i swyddogion cymorth cyntaf ar risg COVID-19."}, {"text_idx": "#000016", "text": "Rydym yn angerddol bod gan bawb lais y gwrandewir arno, felly os ydych chi\u2019n poeni am unrhyw beth sy\u2019n ymwneud a\u0302\u2019n dyletswydd gofal ac, yn fwy penodol, y risgiau sy\u2019n gysylltiedig a\u0302 Choronafeirws (COVID-19) i chi neu i eraill, rhowch wybod i ni yn hr@gorilla-group-tv.onyx-sites.io"}, {"text_idx": "#000017", "text": "undijgdfjgdfjigdfGorilla yn darparu gorffeniadau ar gyfer cyfres newydd Doctor Who"}, {"text_idx": "#000018", "text": "Weler cydweithrediad cyffrous dros yr Hydref rhwng Gorilla a BBC Studios ar gyfer drama ffug-wyddonol adnabyddus. Wedi gorffen ffilmio yn gynnar ym mis Awst, mae ein timau o\u0302l-gynhyrchu newydd orffen y broses olygu ar gyfer y gyfres newydd o Doctor Who a ddarlledwyd y penwythnos diwethaf."}, {"text_idx": "#000019", "text": "Yn dilyn galw uchel am waith eleni, yn ddiweddar rydym wedi ehangu i Gaerdydd ganolog, gan ategu ein Pencadlys ym Mae Caerdydd. Mae\u2019r ail adeilad yn cynnwys 10 ystafell golygu barhaol a chymorth technegol. Ar hyn o bryd rydym yn mynd o nerth i nerth, yn ogystal a\u0302 hyn rydym yn cynyddu\u2019r cynhwysedd yn y lleoliad gwreiddiol gyda llawr newydd a 20 o ystafelloedd golygu ychwanegol gyda lle cynhyrchu hyblyg."}, {"text_idx": "#000021", "text": "Wrth greu hanes fel y Doctor benywaidd cyntaf i chwarae\u2019r ro\u0302l, mae Jodie Whittaker yn cymryd lle Peter Capaldi fel y trydydd Doctor ar ddeg. Bydd prif ro\u0302l fenywaidd ynghyd a rhestr hir o staff newydd yn rhoi teimlad newydd i\u2019r ddrama deulu cyfarwydd. Heb y Daleks a Cybermen enwog, anelir i gyrraedd cynulleidfa ehangach sy\u2019n cynnig rhywbeth ychydig yn wahanol gyda phob pennod."}, {"text_idx": "#000022", "text": "Mae nifer o wynebau newydd wedi ymuno a Jodie Whittaker ar ei anturiaethau gan gynnwys y cydymaith Bradley Walsh sy\u2019n chwarae ro\u0302l Graham, ynghyd a Tosin Cole a Mandip Gill. Mae grw\u0302p anrhydeddus o ysgrifenwyr a chyfarwyddwyr gyda chefndiroedd ac arddulliau amrywiol yn arwain y gyfres newydd hon. Mae Malorie Blackman, sy\u2019n enwog am Noughts and Crosses yn ymuno ag ysgrifennwr Skins, Ed Hime ac ysgrifennwr Casualty a dramodydd Joy Wilkinson, bydd y rhain yn dod ac egni newydd i\u2019r sioe. Dywed fod y prif ysgrifennwr, Chris Chibnall, sydd fwyaf enwog am Torchwood a Broadchurch am ysgrifennu pum pennod ac yn gobeithio bydd y gyfres yn tynnu mewn cefnogwyr newydd."}, {"text_idx": "#000024", "text": "Am fwy o wybodaeth: "}, {"text_idx": "#000025", "text": "undijgdfjgdfjigdfGorilla yn ehangu i gyfleuster newydd yng nghanol Caerdydd"}, {"text_idx": "#000026", "text": "Rydym wedi agor ail gyfleuster ger ein hen safle ar Heol y Gadeirlan sy\u2019n cynnwys 10 ystafell golygu barhaol gyda derbynfa a chymorth technegol i gefnogi ein pencadlys ym Mae Caerdydd."}, {"text_idx": "#000027", "text": "Mae lleoliad y cyfleuster newydd hwn ger Gerddi Sophia, Caerdydd, yn darparu lleoliad canolog a pharcio cyfleus. Ar gyfer cwmni\u0308au cynhyrchu, mae\u2019n cynnig gofod swyddfa tymor byr neu barhaol a phosibiliadau diddiwedd i ehangu\u2019r ystafelloedd olygu trwy swyddfeydd cysylltiedig. Mae\u2019r cyfleuster newydd hwn yn cynnig adnoddau ar y safle ar gost isel gyda\u2019r hyblygrwydd o\u2019r ardaloedd cynhyrchu i fod yn unrhyw sia\u0302p, maint neu hyd o\u2019r brydles."}, {"text_idx": "#000029", "text": "Rydym hefyd yn anelu i gynyddu maint ein pencadlys presennol yn GloWorks ym Mae Caerdydd, gyda llawr newydd a 20 o ystafelloedd golygu ychwanegol a mwy o le cynhyrchu hyblyg."}, {"text_idx": "#000030", "text": "Fel rhan o\u2019r ehangiad, rydym wrthi\u2019n recriwtio staff profiadol ychwanegol. Mae gorsaf dre\u0302n Canolog Caerdydd yn bellter cerdded o leoliad yr uned newydd a fydd o fudd i gymudwyr newydd sy\u2019n ymuno a\u0302\u2019r ti\u0302m creadigol sy\u2019n tyfu."}, {"text_idx": "#000032", "text": "Rydym yn hynod o falch o\u2019r holl enwebeion rydym wedi gweithio efo ar gyfer BAFTA Cymru eleni. Bydd y Gwobrau\u2019n cael eu cyflwyno ar draws 20 o gategori\u0308au cynhyrchu, perfformio, crefft a gemau."}, {"text_idx": "#000033", "text": "Bydd y 27ain seremoni\u2019n cael ei chynnal ar 14 Hydref 2018 yn Neuadd Dewi Sant, Caerdydd ac fe\u2019i harweinir gan Huw Stephens am y bedwaredd flwyddyn. Dymuna Gorilla pob lwc i bob un o\u2019r enwebeion a rydym yn edrych ymlaen at ddathlu gyda chi ar y noson!"}, {"text_idx": "#000035", "text": "Rydym yn falch iawn o fod yn gweithio gyda stiwdio effeithiau gweledol a\u2019n cymydog yma yn GloWorks, Milk VFX, i helpu i ddod a phlant ysgolion lleol i ddangosiadau ffilm sydd yn digwydd ar draws Cymru fis yma fel rhan o W\u0302yl Into Film."}, {"text_idx": "#000036", "text": "Gyda\u2019n gilydd rydym wedi noddi saith o fysiau i ddod a\u0302 500 o bobl ifanc a\u2019u hathrawon o bedair ysgol ar draws De Cymru i Gaerdydd i fynychu\u2019r dangosiadau a chymryd rhan mewn digwyddiadau Gw\u0302yl Into Film 2016 sy\u2019n digwydd o\u2019r 9fed i\u2019r 25ain o Dachwedd."}, {"text_idx": "#000037", "text": "Into Film yw gw\u0302yl ffilm ieuenctid mwyaf y byd gyda rhaglen amrywiol gan gynnwys llu o ddangosiadau a digwyddiadau am ddim ar gyfer pobl ifanc 5-19 mlwydd oed. Yn ystod yr w\u0302yl eleni fydd mwy na 185 o ddangosiadau a digwyddiadau ar draws Gymru yn arddangos popeth o ffilmiau arbenigol a glasurol i \u2018Blockbusters\u2019 newydd \u2013 pob un wedi\u2019i dewis gydag addysgwyr mewn golwg a gyda\u2019r nod o ddenu cenedlaethau newydd i\u2019r byd ffilm."}, {"text_idx": "#000039", "text": "Bydd Gorilla a Milk yn parhau i gefnogi Into Ffilm Cymru tu hwnt i\u2019r w\u0302yl er mwyn helpu i greu fwy o gyfleoedd i bobl ifanc ymgysylltu a\u0302\u2019r byd ffilm. Rydym hefyd yn gobeithio darganfod cwmni\u0308au tebyg eraill yn y diwydiant ffilm a theledu ar gyfer digwyddiadau yn y dyfodol."}, {"text_idx": "#000042", "text": "undijgdfjgdfjigdfGorilla yn helpu i goffa\u0301u 50 mlynedd ers trychineb Aberfan"}, {"text_idx": "#000044", "text": "Mae nifer o raglenni teledu wedi cael eu comisiynu i goffa\u0301u 50 mlynedd ers y trychineb \u2013 mae Gorilla wedi cymryd rhan mewn tri o\u2019r rhain:"}, {"text_idx": "#000047", "text": "Defnyddiodd Gorilla dechnoleg Quadrus i recordio\u2019r perfformiad dros nifer o sianeli ar gyfer ei ddarlledu ar S4C."}, {"text_idx": "#000048", "text": "Dogfen wreiddiol sy\u2019n adrodd hanes trychineb Aberfan trwy lygaid saith menyw sy\u2019n rhan o Glwb Gwragedd Ifanc Aberfan. Wedi\u2019i chyfarwyddo gan y cyfarwyddwr adnabyddus Marc Evans, mae\u2019r rhaglen yn cynnwys archif o hen ffilmiau o\u2019r trychineb a\u2019r digwyddiadau oedd i ddilyn gyda cherddoriaeth arbennig a gyfansoddwyd gan James Dean Bradfield o\u2019r Manic Street Preachers."}, {"text_idx": "#000049", "text": "Fe wnaeth Gorilla weithio ar y dybio, cwblhau\u2019r gwaith graddio ar Baselight a\u2019r golygu ar-lein ar y rhaglen."}, {"text_idx": "#000051", "text": "Dogfen yn cyfuno ffilm o\u2019r archif gyda phobl heddiw, a phob un yn dweud eu straeon am y golled drasig, goroesi gwyrthiol ac achubiaeth arwrol. Siarada rhai o\u2019r goroeswyr am y tro cyntaf am ddiwrnod mwyaf dirdynnol eu bywydau, a sut y maent wedi byw gyda\u2019r atgof am hanner canrif. Portread agos a theimladwy o\u2019r gymuned wnaeth ddioddef y trychineb torcalonnus, ac eto rywsut yn dod o hyd i\u2019r nerth i barhau gyda gobaith ac urddas."}, {"text_idx": "#000054", "text": "Fe wnaeth Gorilla ddybio\u2019r rhaglen."}, {"text_idx": "#000055", "text": "Fel cwmni Cymreig balch, rydym yn falch o chwarae rhan yn y cynyrchiadau pwysig yma, gyda phob un ohonynt yn cynnig safbwynt gwahanol ar y digwyddiad trasig yn hanes Cymru."}, {"text_idx": "#000056", "text": "undijgdfjgdfjigdfGorilla yn falch o noddi Gwobr Iris 2016"}, {"text_idx": "#000057", "text": "Rydym yn falch iawn o noddi Gw\u0302yl Gwobr Iris eto eleni, wrth i\u2019r w\u0302yl ddathlu ei phen-blwydd yn 10 oed yng Nghaerdydd wythnos yma."}, {"text_idx": "#000058", "text": "Mae\u2019r digwyddiad blynyddol, sy\u2019n dathlu\u2019r diwydiant ffilmiau hoyw a lesbiaidd rhyngwladol, yn cael ei gynnal yn y brifddinas rhwng 12 ac 16 o Hydref, gyda\u2019r brif seremoni wobrwyo yn digwydd yn Park Hotel ar Ddydd Sul 16 Hydref."}, {"text_idx": "#000059", "text": "Mae\u2019r Wobr Iris yn parhau i fod y wobr fwyaf yn y byd ar gyfer ffilmiau hoyw a lesbiaidd, gyda\u2019r enillydd yn derbyn \u00a330,000 i greu eu ffilm fer nesaf ym Mhrydain yn ogystal a\u0302 chyllid a llu o gefnogaeth ac arweiniad gan Iris, ei noddwyr a\u2019i chefnogwyr . Mae Gorilla yn falch iawn o fod wrth law unwaith eto eleni i gynnig arweiniad a chymorth o\u0302l-gynhyrchu i\u2019r enillydd fel rhan o\u2019r wobr."}, {"text_idx": "#000060", "text": "Uchafbwynt y seremoni wobrwyo eleni fydd ymddangosiad yr Arglwydd Glendonbrook fydd yn cyhoeddi\u2019r 10fed enillydd o\u2019r Wobr Iris."}, {"text_idx": "#000061", "text": "Am fwy o wybodaeth am yr w\u0302yl ac i brynu tocynnau ar gyfer unrhyw un o\u2019r digwyddiadau, ewch i wefan Gwobr Iris."}, {"text_idx": "#000063", "text": "Rydym yn hapus iawn i gyhoeddi bod Gorilla wedi ennill cytundeb i gwblhau gwaith o\u0302l-gynhyrchu ar gyfres nesaf rhaglen ffeithiol rig-sengl Channel 4 One Born Every Minute."}, {"text_idx": "#000064", "text": "Bydd y gyfres 10x1awr poblogaidd yn cael ei ffilmio yn uned famolaeth Lerpwl cyn cael ei o\u0302l-gynhyrchu yn ein pencadlys yng Nghaerdydd."}, {"text_idx": "#000065", "text": "Mae\u2019n foment balch iawn i ni fel cwmni gan taw hwn fydd ein prosiect rig-sengl cyntaf a taw ni yw\u2019r cwmni o\u0302l-gynhyrchu Cymraeg cyntaf i weithio ar brosiect fel hyn."}, {"text_idx": "#000066", "text": "Dywedodd Rich Moss, ein Rheolwr Gyfarwyddwr: \u201cRydym yn hynod o falch o gael gweithio gyda Dragonfly ar y gyfres boblogaidd yma. Mae rhaglennu rig-sengl yn faes anodd i dorri i mewn iddo felly rydym yn croesawu\u2019r hyder a ddangoswyd gan Dragonfly a Channel 4 wrth ddewis cwmni Cymreig fel ni\u201d."}, {"text_idx": "#000067", "text": "Daw\u2019r newyddion da yma ar o\u0302l derbyn cadarnhad yn ddiweddar y byddwn yn o\u0302l-gynhyrchu\u2019r rhaglen Decline and Fall ar gyfer Tiger Aspect ac ennill ar o\u0302l ennill cytundeb marchnata BBC Promos sydd yn golygu taw Gorilla yw\u2019r unig ddarparwr gwasanaethau o\u0302l-gynhyrchu allanol i\u2019r BBC Wales Creative Services yn ystod y ddegawd ddiwethaf."}, {"text_idx": "#000069", "text": "Rydym yn falch o gyhoeddi bod ein rheolwr gyfarwyddwr Rich Moss wedi cael ei ethol i eistedd ar Fwrdd y Gymdeithas Screen UK."}, {"text_idx": "#000070", "text": "Mae Rich yn ymuno a\u0302 grw\u0302p uchel ei barch o gynrychiolwyr y diwydiant ar y Bwrdd sy\u2019n cynnwys cyfarwyddwyr o gwmni\u0308au sy\u2019n darparu cyfleusterau cynhyrchu a gwasanaethau arbenigol i\u2019r diwydiannau sgrin \u2013 ffilm, teledu a hysbysebion."}, {"text_idx": "#000071", "text": "Ar gael ei ethol, dywed Rich, \u201cMae\u2019r Diwydiannau Creadigol mor berthnasol a phwysig nag erioed i Gymru, mewn ffyrdd diwylliannol ac economaidd, ac rwy\u2019n edrych ymlaen at ddod a\u0302 mewnbwn cadarnhaol o safbwynt y Cenhedloedd i Screen UK.\u201d"}, {"text_idx": "#000072", "text": "Mae Screen UK yn gorff annibynnol, a ariennir gan y diwydiant sy\u2019n gweithio i hyrwyddo sector gwasanaethau sgrin deg, iach a chystadleuol ym Mhrydain. Bydd y bwrdd newydd yn cyfarfod am y tro cyntaf ar 28ain o Fehefin."}, {"text_idx": "#000073", "text": "Ty\u0302 o\u0302l-gynhyrchu yng Nghaerdydd yn arbenigo yn y cyfryngau darlledu a ffilm"}]